Atklāta konkursa 
“Transporta būvju ikdienas uzturēšana no 2024.gada līdz 2029.gadam, Rīgā”
 ID Nr. CAIP 2024/04

Atbildes uz 07.05.2024. iesniegtajiem jautājumiem 

Jautājums:

1. Lūdzam sniegt atbildi, vai atbilstoši  nolikuma 2.1.4.apakšpunktam juridiska persona drīkst iesniegt piedāvājumu  piegādātāju apvienības sastāvā vienā iepirkuma daļā un piedalīties iepirkumā kā cita piegādātāja apakšuzņēmējs citā iepirkuma daļā? Lūdzu atbildēt konkrēti (drīkst/nedrīkst)!  
Atbilde:
Komisija skaidro, ka atbilstoši Konkursa nolikuma 2.1.4.apakšpunktam ierobežojums pieteikties tikai uz vienu vai divām Konkursa iepirkuma daļām attiecas tikai uz piegādātāja dalību Konkursā piegādātāja statusā atbilstoši Publisko iepirkumu likuma 1.panta 22.punktam. 

Jautājums:

2. Atbildes uz 22.04.2024. iesniegtajiem jautājumiem satur ierobežojumu iesniegt piedāvājumus vairāk kā uz vienu vai divām Konkursa iepirkuma daļām. Lūdzu precizēt minēto atbildi, apstiprinot, ka saskaņā ar nolikuma 2.1.4.apakšpunktu pretendents drīkst iesniegt piedāvājumus ne vairāk kā divās Konkursa iepirkuma daļās.
Atbilde:
Komisija norāda, ka atbilstoši Konkursa nolikuma 2.1.4.apakšpunktam piegādātājs drīkst iesniegt tikai vienu piedāvājumu vienā variantā uz vienu vai divām Konkursa iepirkuma daļām atbilstoši Nolikuma noteikumiem. Tādējādi, no Konkursa nolikuma minētā apakšpunkta izriet, ka piegādātājs drīkst iesniegt piedāvājumus ne vairāk kā divās Konkursa iepirkuma daļās.

Jautājums:

3. Lūdzu sniegt atbildi, vai juridiska persona drīkst piedalīties iepirkumā kā apakšuzņēmējs dažādiem piegādātājiem dažādās iepirkuma daļās.
Atbilde:
Komisija skaidro, ka Konkursa nolikuma prasības neierobežo apakšuzņēmēju tiesības piedalīties vairāk kā divās Konkursa iepirkuma daļās. Vienlaikus komisija vērš uzmanību, ka atbilstoši Konkursa nolikuma 3.13. un 3.14.apakšpunktu prasībām pretendents var balstīties uz citu personu saimnieciskajām, finansiālajām, tehniskajām un profesionālajām iespējām, bet šādā gadījumā pretendentam nepārprotami jāpierāda Pasūtītājam, ka viņa rīcībā būs nepieciešamie resursi.
